b"\n_START_ARTICLE_\nLa Paloma (Nonell)\n_START_SECTION_\nHist\xc3\xb2ria\n_START_PARAGRAPH_\nIsidre Nonell va ser un dels grans pintors catalans de la segona generaci\xc3\xb3 modernista catalana: va formar part de la colla del Safr\xc3\xa0, fou tertuli\xc3\xa0 habitual d'Els Quatre Gats i an\xc3\xa0 a Par\xc3\xads el 1897 amb Ricard Canals. Allunyat de la moda del moment, Nonell cre\xc3\xa0 un llenguatge marcadament expressionista, amb una paleta de tons molt foscos, fruit de l'atracci\xc3\xb3 que sentia pels personatges marginals i desarrelats, especialment per les figures de gitanes. Tot i el rebuig inicial de la cr\xc3\xadtica conservadora, figures femenines com la de La Paloma, menys angoixants que les dels primers anys i amb faccions m\xc3\xa9s singularitzades, li van atorgar el reconeixement del p\xc3\xbablic poc abans de la seva prematura mort."